ดาวโจนส์ปิดลบ 109 จุด หวั่น “โควิด-19” ระบาดรอบใหม่ หลังคลายล็อกดาวน์
ดาวโจนส์ปิดลบ 109 จุด หวั่น "โควิด-19" ระบาดรอบใหม่ หลังคลายล็อกดาวน์
ดาวโจนส์ปิดลบ 109 จุด หวั่น "โควิด-19" ระบาดรอบใหม่ หลังคลายล็อกดาวน์
12 พ.ค. 2563

ผู้สื่อข่าวรายงานว่า ดัชนีดาวโจนส์ตลาดหุ้นนิวยอร์กปิดลบเมื่อคืนนี้ (11 พ.ค.) เนื่องจากนักลงทุนกังวลว่าการที่หลายประเทศผ่อนคลายมาตรการล็อกดาวน์เร็วเกินไปอาจทำให้ไวรัสโควิด-19 กลับมาแพร่ระบาดเป็นรอบที่ 2 อย่างไรก็ดี ดัชนี S&amp;P500 และ Nasdaq ปิดในแดนบวก โดยได้แรงหนุนจากคำสั่งซื้อหุ้นกลุ่มเทคโนโลยี และกลุ่มธุรกิจสุขภาพ
โดย ดัชนีเฉลี่ยอุตสาหกรรมดาวโจนส์ปิดที่ 24,221.99 จุด ลดลง 109.33 จุด หรือ -0.45% ขณะที่ดัชนี S&amp;P500 ปิดที่ 2,930.32 จุด เพิ่มขึ้น 0.52 จุด หรือ +0.02% ส่วนดัชนี Nasdaq ปิดที่ 9,192.34 จุด เพิ่มขึ้น 71.02 จุด หรือ +0.78%
ทั้งนี้ ดัชนีดาวโจนส์ปิดตลาดอ่อนแรงลง ท่ามกลางความวิตกกังวลที่ว่า การที่หลายประเทศเปิดเศรษฐกิจเร็วเกินไปอาจทำให้ไวรัสโควิด-19 กลับมาแพร่ระบาดเป็นรอบที่ 2 โดยรายงานระบุว่า จำนวนผู้ติดเชื้อไวรัสโควิด-19 ในจีน  เกาหลีใต้ และเยอรมนีได้ดีดตัวขึ้นอีกครั้ง หลังรัฐบาลประกาศคลายมาตรการล็อกดาวน์ในประเทศ
 